Cuneiform Tablet CCT 5 47c (BM 113572)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma en-um-a-šur-ma a-na bu-za-zu a-šur-GAL ù a-zi-a qí-bi-ma a-na a-šur-GAL qí-bi-ma i-na 0.5 ma-na KÙ.KI ša dan-a-šur i-dí-na-ku-ni-ma a-na a-lim{ki} a-na ší-a-ma-tim tù-ub-lu ŠÀ.BA 20 ku-ta-ni ša qá-tim 3 ku-ta-ni SIG₅ ku-nu-ki-kà 1 ANŠE ṣa-lá-ma-am ù ú-nu-sú i-na ḫa-ra-nim a-na bu-za-zu ta-dí-nu-ma ṭup-pu-šu ta-aḫ-ri-mu a-na-kam 20 ku-ta-ni ša qá-tim 3 TÚG SIG₅ 1 ANŠE ṣa-lá-ma-am ù ú-nu-sú bu-za-zu i-dí-nam a-ma-kam ṭup-pá-am ša ku-nu-ki-šu dí-šu-ma li-du-uk a-na ša ki-ma i-a-tí qí-bi-ma a-ma-kam ma-mì-tám id-a-šu-ma i-li i-ṣé-ri-šu lu i-šu